google/wiki40b huggingface dataset:
Gulfmedaljen

Gulfmedaljen (engelsk: The Gulf Medal) er en britisk militær medalje innstiftet i 1992 og tildelt deltagere i frigjøringen av Kuwait under Gulfkrigen 1990–1991.

Utforming

Gulfmedaljen er laget i koppernikkel og er rund. Medaljen har en diameter på 36 mm. Aversen viser dronning Elisabeth IIs høyrevendte portrett omgitt av innskriften «ELIZABETH II DEI GRATIA REGINA FID. DEF.». Dronningen bærer krone. Reversen viser et motiv bestående av anker, automatgevær og ørn, symboler som representerer de tre britiske forsvarsgrenene. Motivet er omgitt av innskriften «THE GULF MEDAL» i en bue øverst og «1990–91» i en bue nederst.
Medaljen er opphengt i et bånd med en bred midtstripe i sandgul farge, med kantstriper i mørk blått, rødt og lyst blått. Kantstripenes farger er står for de tre forsvarsgrenene. Mottagerens rullenummer, rang, navn og forsvarsgren er inngravert på medaljens ytterkant.
Medaljen er også tildelt med båndspenner. Den ene av disse har innskriften «16 JAN TO 28 FEB 1991», mens den andre har innskriften «2 AUG 1990».

Tildeling

Gulfmedaljen ble tildelt britisk og alliert personell, som deltok i Gulfkrigen. Britisk personell som tjenestegjorde i 30 dager i sammenheng i felt mellom 2. august 1990 og 7. mars 1991 ble tildelt medaljen. Medaljen med spennen «16 JAN TO 28 FEB 1991» ble tildelt for syv dagers sammenhengende tjeneste i felt i tidsrommet spennen angir. Spennen «2 AUG 1990» ble tildelt tjenestegjørende i Kuwait Liaison Team, som befant seg i Kuwait på datoen for Iraks invasjon.
Det ble i alt tildelt 59 687 medaljer til britisk personell. Medaljen ble i tillegg tildelt utenlandsk personell, militært så vel som sivilt, som tjenestegjorde ved de britiske styrkene i Midtøsten i forbindelse med frigjøringen av Kuwait.

Gulfmedaljen og Norge

Gulfmedaljen ble også tildelt nordmenn og er godkjent til bruk på norsk militær uniform. I norsk militær sammenheng behandles Gulfmedaljen som tilhørende «Gruppe 5: Andre utenlandske dekorasjoner».
Blant norske mottagerne av medaljen med spenne er generalmajor Kristin Lund.
Fotkjede (gravhaug)

Fotkjede på gravhauger er en rekke av jevnstore steiner som markerer kanten til haugen. Vanligvis er steinene nokså storvolne. Som oftest er de brukt på rundhauger. Ofte indikerer fotkjeder graver fra eldre jernalder.
Cosmiomorpha vietnamica

Utseende

En middelsstor (), rødbrun og brunsvart gullbasse uten metallisk glans. Hannene mangler horn men har forlengede bein, særlig forbeina er påfallende lange. Pronotum er svart med bredt rødlige sidekanter. Dekkvingene har to opphøyde lengderibber.

Utbredelse

Arten er utbredt i Vietnam.
Vena cava

Vena cava inferior og Vena cava superior er henholdsvis nedre og øvre hulvene i brysthulen. Venene fører oksygenfattig blod fra kroppen og innvollene til hjertets høyre forkammer.
Tornteger

Utseende

Tornteger er middelsstore til store (7 – 20 mm), brede og ofte kraftig bygde teger, de har alle fem følehornsledd. De kan kjennes fra breiteger (Pentatomidae) på at føttene bare er delt i to ledd. På farge er de ofte grønne med rødlige tegninger. Scutellum er trekantet og dekker ikke hele bakkroppen. Pronotum har ofte markerte forhjørner.

Levevis

De fleste torntegene ser ut til å være knyttet til trær og busker, der de suger sevje. Mange arter i denne gruppen har en slags yngelpleie, der hunnen står vakt over eggene og dekker dem med kroppen sin, noen ganger også over nymfene.
De fleste artene finnes i varmere strøk.  Bare åtte arter finnes i Europa, sju av dem også i Norge. 
I likhet med mange andre teger skiller de ut illeluktende stoffer som forsvar mot predatorer.
Passasjerfly

Passasjerfly er fly som har til formål å frakte passasjerer. De største passasjerflyene er jetfly mens de minste passasjerflyene ofte kan være propellfly. Den offisielle definisjon på passasjerfly kan variere fra land til land, men en vanlig definisjon er et fly med plass til minst 20 passasjerer og/eller med en tomvekt på mer enn 22 680 kg (50 000 pund), med to eller flere motorer.
Mange passasjerfly kan raskt konverteres til lastefly ved å ta ut setene. På denne måten kan man for eksempel frakte flypassasjerer om dagen og gods om natten.
De største produsentene av passasjerfly er Boeing, Airbus, Bombardier Aerospace og Embraer. Pr. januar 2005 er verdens største passasjerfly Airbus A380, som ble lansert 18. januar 2005. Flyet har plass til 555–840 passasjerer, alt etter hvordan det konfigureres, og er også overlegen flyene fra de andre produsentene på flere andre områder.
Den årlige produksjon av passasjerfly på verdensbasis er ikke kjent. De to store produsentene, Boeing og Airbus, produserer hver 35–40 store passasjerfly hver måned. Daglig gjennomføres ca. 49 500 flyvninger med passasjerfly. Gjennomsnittlig levealder for et fly varierer, men kan sies å være 20–25 år, og omtrent 200 passasjerfly blir årlig tatt ut av trafikk. Det er etablert en virksomhet hos Airbus, Pamela-prosjektet, som skal ivareta forsvarlig opphugning og gjenbruk av komponenter fra eldre fly.
Dorcasta

Utseende

Små, avlange, grå- eller brunaktige trebukker. Antennene er kraftige og kledt med ganske lange hår. Kroppsformen er temmelig slank, pronotum er sylindrisk og betydelig lengre enn bredt.

Utbredelse

Slekten lever i Amerika, fra det sørlige USA i nord til Argentina i sør, også én art på Hispaniola.
Team Ingebrigtsen (TV-serie)

Handling

Første sesong (8 episoder) viser tiden frem til 2017, med særlig fokus på årene fra 2013 og frem mot sommer-OL i Rio 2016. Sesongen viser opptak fra barna var små og hvordan de har trent målrettet under ledelse av faren Gjert allerede fra ung alder. Som europamester fra 2012 er Henrik etablert i verdenseliten. Filip følger den to år eldre broren tett og får sitt gjennombrudd. De to utgjør et godt treningsteam under ledelse av faren Gjert. Sesongen viser daglige treningsrutiner hjemme i Sandnes, ulike treningsopphold, skadeproblemer, sesongoppkjøring og ulike mesterskap. Alle i familien vurderer fortløpende både fremtidige mål og nåtidig måloppnåelse gjennom intervjuer. De viser også mer personlige sider, som ved valg av kjærester og samhold mellom søsknene og mellom ektefellene Tone og Gjert. Sesong 1 viser Jakobs satsing fra han var en 12 år gammel gutt, gjennom ungdomsskoletiden, og hvordan han introduseres for et mer omfattende treningsprogram sammen med de eldre brødrene. Sesongen ble første gang vist på TV høsten 2016.
Andre sesong (6 episoder) viser årene 2017 og 2018, hvor både Henrik og Filip har etablert seg i verdenstoppen av friidretten, og Jakob i verdenseliten som junior, samt Jakobs gjennombrudd i seniorklassen. Andre sesong ble vist på NRK høsten 2018.
Viseregle

Viseregle er en musikk-EP av Alf Prøysen med trekkspilltrio, utgitt i 1959 på Philips Records (421644 PE). Sangene var arrangert av Ragnar Danielsen og innspilt 1. april 1959.
Lerøy Fossen

Lerøy Fossen A/S er en hjørnesteinsbedrift på Valestrandsfossen i Osterøy kommune i Hordaland, og driver innenfor fiskeforedlingsbransjen. Laks og ørret blir foredlet på fabrikken på Valestrand, og bedriften har også en del oppdrettsanlegg i Nordhordlands fjorder. Bedriften Fossen A/S ble kjøpt opp av Lerøy Seafood Group A/S i 2006.
Sandnellik

Utbredelse

Den trives på vest- og østkystene av Skåne, men er også dyrket og forvillet i Danmark og Norge, herav i Asker (Hvalstrand).
Everybody (sang)

Eurovision Song Contest

Sangen var en av åtte som deltok i den estiske finalen i Tallinn 3. februar 2001, og en internasjonal ekspertjury kåret «Everybody» til vinner med 77 poeng. Sangen ble dermed Estlands bidrag til Eurovision Song Contest i København lørdag 12. mai samme år.
I den internasjonale finalen var «Everybody» det 20. bidraget på scenen av 23 deltakere. I avstemningen tok sangen en overraskende ledelse med Danmark, Frankrike og Hellas like bak. Sangen fikk hele ni 12-poengere og vant til slutt med 198 poeng. Norske tv-seere ga 10 poeng til sangen. Dette var Estlands første, og per 2017 eneste, seier i Eurovision Song Contest. Det var også første gang at et land fra den tidligere østblokken vant konkurransen. Det var også første gang en farget artist vant konkurransen; Dave Benton er opprinnelig fra Aruba.

Etter Eurovision

Den uventede seieren skapte naturligvis mye glede og jubel i Estland, men ellers i Europa ble sangen fort glemt. Den ble ingen stor kommersiell suksess og tok seg bare inn på singellistene i et par land. I Norge kom den ikke inn på VG-lista. I stedet var det tredjeplassen, Hellas med Antique og «(I Would) Die for You», som ble den store hiten i Europa dette året. I Norge lå det greske bidraget på VG-lista i fire uker.
Cheiroplatys excavatus

Utseende

En middelsstor, bred og kraftig, mørkbrun hornbille. Hannen har fremre del av pronotum kraftig uthulet, med en firkantet tann i midten foran. Denne gropa har nettmasket mikroskulptur, forøvrig er den glatt og blank. Hunnen mangler denne gropa og kan ligne på en tordivel. Arten er ytre sett svært lik på Cheiroplatys volsellus og Cheiroplatys nitidus, undersøkelse av kjønnsorganene er trolig nødvendig for å skille de tre artene sikkert.

Utbredelse

Arten lever i Queensland.
Bakı Kristal Zalı

Bakı Kristal Zalı («Bakus krystallhall») er en innendørs flerbrukshall i Aserbajdsjans hovedstad Baku, nær Det nasjonale flaggtorget. Den skulle opprinnelig åpne 31. mars 2012, men åpningen ble utsatt til 16. april 2012 grunnet værforhold. Hallen har en kapasitet på 25 000. Den har også et VIP-område. 8. september 2011 meldte Azad TV International of Azerbaijan at Bakı Kristal Zalı skulle være arena for Eurovision Song Contest 2012, noe som ble bekreftet av Den europeiske kringkastingsunion (EBU) 25. januar 2012. Eurovision Song Contest 2012 ble arrangert i hallen med to semifinaler 22. og 24. mai samt finalen 26. mai.

Historie

2. august 2011 undertegnet staten og det tyske firmaet Alpine Bau Deutschland AG en kontrakt om bygging av bygget. Dette ble gjort selv om kostnadene ikke var fullstendig utregnet. Likevel hadde staten avsatt 6 millioner AZN til byggingen.
Det var forventet at arenaen skulle være ferdigstilt 31. mars 2012. Imidlertid ble det en forsinkelse på tre uker grunnet værforholdene, og bygget ble dermed offisielt åpnet 16. april 2012.
Malin Stensønes

Utdannelse og næringsliv

Stensønes har i mange år arbeidet som avdelingssjef og senere direktør i Norges Rederiforbund, før hun i mars 2012 ble ansatt som direktør for Osloregionens Europakontor i Brussel. Stensønes har lang erfaring fra nasjonalt og internasjonalt påvirknings- og kommunikasjonsarbeid fra både privat og offentlig sektor. I 2001 ledet hun TV-aksjonen for Kirkens Nødhjelp. Stensønes har blant annet studert religionshistorie ved UiO, internasjonal politikk ved Vesalius College og Master of Management ved BI.

Politisk arbeid

Malin Stensønes var tidlig engasjert og ledet Norges største solidaritetsakjson, Operasjon Dagsverk i 1989.
Da Kjell Magne Bondevik dannet sin første regjering, sentrumsregjeringen, i 1997 ble Stensønes utnevnt til politisk rådgiver i Forsvarsdepartementet under statsråd Dag Jostein Fjærvoll (KrF). Hun hadde denne posisjonen frem til januar 1999, hvorpå hun gikk tilbake til nye oppgaver i Rederiforbundet.
I februar 2010 ble Stensønes valgt til ny fylkesleder i Akershus KrF etter Einar Holstad.
26. november 2012 ble Stensønes valgt av et enstemmig nominasjonsmøte som førstekandidat for Akershus KrF til stortingsvalget i 2013.
Som Akershus KrFs listetopp etterfølger hun KrFs partileder Knut Arild Hareide, som er valgt inn fra Akershus i perioden 2009-2013. Ved valget i 2013 er Hareide nominert på førsteplass på stortingslisten til Hordaland KrF.
Da valgresultatet forelå, viste det seg at hun ikke klarte å vinne mandatet. Hun er i dag bosatt i Brussel.
Symbolverdi

Symbolverdi er den verneverdien eller betydningen noe har som symbol for noe annet. Symbolverdi er nært forbundet med identitetsverdi og knyttes gjerne til en konkret gjenstand, bygning, handling og annet som representerer en abstrakt idé som er viktig for en sosial eller etnisk gruppe, en ideologi, religion eller et avgrenset geografisk område, som en by eller en nasjon. Eksempler på objekter i Norge med høy symbolverdi er Nidarosdomen, Håkonshallen, Kongebjørka, Gamlehaugen, Eidsvollbygningen, Sametinget, Stortinget og Det kongelige slott.
Skillingstrykk

Skillingstrykk var små trykksaker, som oftest bare et sammenbrettet papirark, som kunne inneholde nyheter, humoristiske, sensasjonelle eller pedagogiske prosatekster, men som i de aller fleste tilfellene var på viseform, såkalte skillingsviser.
Skillingstrykkene dukket opp allerede med de første boktrykkerne. De første trykksakene som ble fremstilt i Norge i 1643 var to visetrykk og en almanakk (Allmanach paa det aar efter Jesu Christi Fødsel 1644). På 1600-tallet var trykkene ofte vakre prakttrykk som vendte seg mot en pengesterk overklasse, men ettersom lesekunsten ble utbredt, ble skillingstrykkene et billig tilbud for vanlige folk. Samtidig begynte de kulturelt interesserte å se ned på disse «vulgære» småtrykkene. På 1800-tallet ble de kalt skillingstrykk, gateviser eller kjøkkenpikeviser. Skillingstrykket var vårt første massemedium og lenge var det også det eneste virkelige massemedium. Også fattigfolk kunne ha råd til å kjøpe slike trykk.
Den vanlige forestillingen om skillingsviser som lange, tragiske fortellinger om kjærlighet og død er ikke helt korrekt; skillingsvisene utgjør ingen enhetlig visetype og har bare distribusjonsformen til felles. Alle salgbare tekster kunne bli skillingsviser. Siden skillingstrykket ofte ble brukt til nyhetsformidling finnes det også mordviser, skipsforlisviser og katastrofeviser.
Fram til 1915 kunne skillingstrykkene etablere slagere – de store landeplagene, men etter 1920 ble denne distribusjonsformen gradvis utkonkurrert av grammofonplater, aviser og ukeblad.
På engelsk blir skillingstrykket kalt Broadside eller broadsheet og skillingsvise broadside ballad, på tysk snakker man om Flugblätter og Bänkelsang.
Ion Barbu

Matematikeren

Allerede som gymnaselev publiserte han matematiske artikler i Gazeta matematică og studerte deretter matematikk ved Universitetet i București (1914-1921), med et avbrekk for å utføre militærtjenesten under første verdenskrig). Mellom 1921 og 1924 studerte han i Tyskland (Göttingen og Berlin) med et statsstipend. Fra 1925 til 1927 var han gymnaslærer i Giurgiu, da han ble invitert til å bli vitenskapelig assistent i București av professor Gheorghe Țițeica. Han tok sin doktorgrad i 1929, og ble professor i algebra ved Vitenskapsuniversitetet i București i 1942. I 1940 og 1941 publiserte han to artikler, Zur Axiomatik der projektiven ebenen Ringgeometrien I  Jahresber. Deutsch. Math.- Verein 50 (1940), og Zur Axiomatik der projektiven ebenen Ringgeometrien II Jahresber. Deutsch. Math.- Verein. 51 (1941), som inspirerte en forskerretning innen ringgeometrien som i dag forbindes med ham selv, Hjelmslev og Wilhelm Klingenberg.

Dikteren

Han debuterte i 1918 med diktet Ființa («Værelsen»)i tidsskriftet Literatorul, et tidsskrift ledet av dikteren Alexandru Macedonski, for deretter å publisere flere dikt i tidsskriftet Sburâtorul.
Et av hans best kjente dikt, După melci («Sneglesanking»), publiserte han først i tidsskriftet Viața Românească (1921) og deretter i diktsamlingen med samme tittel (også 1921).
Hans verker kan inndeles i tre faser: den parnassienistiske (til 1921), den baladisk-orientalske (1921–1925) og den hermetiske (etter 1925).

Politisk bekjennelse

Barbu var stort sett apolitisk, med ett unntak: i 1940 meldte han seg inn i den fascistiske bevegelsen Jerngarden (som hadde lovet å gi ham et professorat hvis de kom til makten). Samme år skrev han også et hyllingsdikt til Hitler.

Bibliografi

Al. Piru, Istoria literaturii române, Ed. Grai și suflet, Bucureși, 1994, ISBN 973-95573-4-1
Stengte dører

Stengte dører var et hardcore punk band fra Oslo.

Historien

Stengte dører var et sentralt band i Blitz-miljøet i Oslo.
Scrawl (album)

Scrawl er et musikkalbum hvor norske artister gjorde egne versjoner av albumet Do The Crawl av bandet Cloroform, utgitt i mars 2001.
Skiathos

Geografi

Store deler av øya er består av skog. Området rundt landsbyene og Skiathos by er derimot jordbruksområde. Skogene på øya består for det meste av aleppofuru, men furutrærne på den kjente Koukounaries-stranda er den innførte arten pinje. Man kan se øya Skopelos fra Skiathos og i klart vær kan man også se øyene Euboea og Skyros. Ved klart vær er det også muligheter for å se Pilionhalvøyen, som er knyttet til fastlandet. Det høyeste punktet på øya ligger i vest og her står det ei kommunikasjonsmast.
Skiathos har om lag 70 strender, inkludert ei nudiststrand i den sørlige enden av øya kalt «Little Banana Beach» som ligger ved siden av ikke-nudiststranda Banana Beach, skjult av en bakketopp.

Historie

I oldtiden spilte øya en mindre rolle under perserkrigene. I 480 f.Kr. ble flåten til den persiske kongen Xerxes truffet av en storm og ble hardt ødelagt mot klippene på kysten av Skiathos. Etter dette blokkerte den greske flåten de nærliggende havområdene for å hindre flåteangrep og forsyninger til de persiske styrkene som kjempet mot 300 spartanere som sto heroisk imot ved passet ved Thermopylene. Den persiske flåten ble deretter beseiret ved Artemision og til sist ødelagt i slaget ved Salamis året etter. Skiathos forble i det athenske sjøforbundet inntil øya tapte sin uavhengighet. Byen ble ødelagt av Filip V av Makedonia i år 200 f.Kr.
I år 1207 e.Kr. erobret Gyzi-brødrene øya og bygget Bourtzi, en mindre festning i venetiansk stil tilsvarende til Bourtzi i Nafplio på det greske fastlandet. Festningen ble bygget på en holme rett utenfor byen Skiathos for å beskytte den mot pirater, men festningsverket klarte ikke å beskytte befolkningen og på midten av 1300-tallet ble hovedstaden flyttet fra oldtidens sted der dagens moderne by Skiathos ligger, til Kastro (gresk for festning), lokalisert på et høyt berg med utsyn over en bratt klippe over sjøen på den nordligste stedet på øya.
I 1704 bygget munker fra Athos et kloster på øya. Det spilte en rolle i den greske selvstendighetskrigen som et skjulested for greske opprørere. Hellas' første flagg ble skapt og heist over klosteret i 1807. Flere viktige militære ledere, blant annet Theodoros Kolokotronis og Andreas Miaoulis, hadde samlet seg her for samtaler om et opprør og de sverget troskap til dette flagget.
Etter uavhengighetskrigen og nedgangen i piratvirksomhet i Egeerhavet ble Kastro mindre viktig som strategisk sted. På 1830-tallet ble øyas hovedstad igjen flyttet tilbake til det opprinnelige stedet hvor den fortsatt er. I dag er ruinene av Kastro en turistattraksjon.
I løpet av siste halvdel av 1800-tallet ble Skiathos et viktig skipsbyggingssentrum i Egeerhavet grunnet tilgangen på tømmer fra furuskogen på øya. Furuene på øya ble deretter bortimot utryddet, noe som førte til en nedgang i skipsbyggingen, men også på grunn av økningen av dampskip i metall. Et mindre skipsverft ligger fortsatt nord for byen Skiathos der det fortsatt bygges tradisjonelle greske fiskebåter kalt caique.
America's Got Talent

America's Got Talent er en amerikansk TV-sendt talentkonkurranse som har gått på NBC siden 2006. Her kan det konkurreres i både sang, dans, humor, trylling og skuespill.
Fylkesvei 7422

Fylkesvei 7422 går mellom Meløy kirke og Meløysjøen i Meløy kommune. Veien er 690 meter lang.
Frem til 2019 hadde veien betegnelsen fylkesvei 455.
Koreiz

Koreiz (ukrainsk: Кореїз, russisk: Кореиз, krimtatarisk: Koreiz) er en småby ti kilometer sørvest for Jalta på Krimhalvøya i Ukraina. Den er et yndet reisemål for turister. Navnet betyr «landsbyer» på gresk. Det nærliggende kurbadet i Miskhor ble innlemmet i Koreiz i 1958.
Koreiz er best kjent for to palasser. Det ene er storfyrst Peter Nikolajevitsj av Russlands palass, kjent som Dulber (dülber er krimtatarisk for «vakkert»), og er en asymmetrisk arkitektonisk ekstravagans med krenellerte yttervegger, sølvkupler og mer enn 100 værelser, inspirert av mamelukkenes arkitektur i 1400-tallets Kairo. Dette palasset ble bygd mellom 1895 og 1897. 
Jusupovpalasset ble bygd for prins Felix Jusupov i 1909 av den arkitekt som stod bak det nye keiserlige Livadiapalasset nærmere Jalta. Palasset er i maurisk stil, og er omgitt av en romantisk park med eksotiske planter. Det har en vinkjeller anlagt av prins Lev Galitzine på 1900-tallet. 
Etter den russiske revolusjon i 1917 ble palasset nasjonalisert, og var Josef Stalins favorittdatsja på Krim, der han bodde blant annet under Jaltakonferansen.
De uskyldige barns grotte

De uskyldige barns grotte ligger ved siden av Fødselskirken i Betlehem. Den er med sitt grottesystem av ganger sammenknyttet med fødselsgrotten. Ifølge den tradisjonelle overlevering var det her at barnemordet i Betlehem som omtales i Matteusevangeliet fant sted. 
Historisk eller arkeologisk foreligger intet håndfast som støtter dette.
Eggløsning

Eggløsning eller ovulasjon, (fra Lat. ovulum = lite egg) er den korte fasen (østrus) i menstruasjonssyklusen hvor den modnede, ubefruktede eggcellen blir støtt ut fra den såkalte Graafske follikkel i eggstokken. Enkelte kvinner har lette smerter i forbindelse med eggløsningen (Mittelschmerz).

Ovulasjon og fruktbarhet

Eggløsningen utløses av en kraftig økt utskillelse av luteiniserende hormon (LH) fra hypofysen. Follikkelstimulerende hormon (FSH) spiller også en rolle. Måling av LH kan benyttes for å bestemme eggløsningstidspunktet, men dette er ikke egnet som prevensjonsmetode.
Etter eggløsningen kan egget på sin vandring ned egglederen til livmoren bli befruktet, hvis ikke går det til grunne og kommer ut med menstruasjonen. Det er dermed i dagene rundt eggløsningen det er størst sjanse for å bli gravid, og prevensjonsmetoder basert på "sikre" perioder er basert på å unngå samleie i dagene rundt eggløsning, sannsynligheten er størst fire dager før. Ovulasjonen skjer vanligvis ca. 14 dager før neste menstruasjon, men det er bort i mot umulig å beregne eggløsningstidspunktet ved å telle antall dager fra forrige menstruasjon. Et alternativ er å måle kroppstemperaturen daglig. Ved eggløsningen stiger den ca. 0,5 grader Celcius, noe som varer resten av syklusen. Sikre perioder og temperaturmetoden kan ikke anbefales som tilstrekkelig prevensjon.

Eggløsning og atferd

Ettersom fruktbarheten er på topp rundt eggløsningen, vil en hos mange dyrearter se at atferden dreies i mer retning av å finne potensielle partnere. Det er antatt at dette også gjelder hos mennesket. For eksempel øker følsomheten i lukteorganene hos kvinner under ovulasjonen. En studie har vist at kvinnes preferanse for menn endres i løpet av eggløsningen til en mer primitiv drift for å finne en passende partner. En annen studie konkluderer med at kvinner får et noe mer attraktivt utseende og lysere stemme under eggløsningen. Betydningen og nøyaktigheten av disse studiene er meget omdiskutert i medisinske og vitenskapelige kretser.

Indusert ovulasjon

Indusert ovulasjon eller indusert eggløsning (på folkemunne også kalt kanineffekten) er et uttrykk som beskriver at eggløsning oppstår som en følge av paring. Flere dyrearter har indusert ovulasjon, som for eksempel katt, kanin, mus og kameldyr. Dette fører blant annet til at hunnkameler, i flokk eller karavaner uten hanner, ikke har menstruasjonessyklus. Likeledes kan hunnkatter føde avkom med ulike fedre i samme kull, siden arten kan pare seg gjentatte ganger.

Annet

Høner har en særlig stor eggløsningskapasitet (ca. et egg daglig).
Neodasygnathus

Levevis

Larvene lever i jorda der de spiser råtnende plantemateriale.

Utbredelse

Slekten er utbredt i det østlige Australia, fra Queensland i nord til Tasmania i sør, og i Vanuatu.
Judo under Stillehavslekene 1971

Judo under Stillehavslekene  1971. Judo var en av flere sporter som var med i de fjerde Stillehavslekene som ble arrangert i Papeete i Fransk Polynesia i perioden 25. august til 5. september 1971. Det var tredje gangen som judo var med på programmet i stillehavslekene. Det ble konkurrert i seks klasser, kun for menn. Fiji ble beste nasjon, de vant begge gullmedaljene.
HKB 50./977 Reksteren - Süd

Hær Kystbatteri 50./977 Reksteren - Sør (HKB 50./591) (tysk: Heeres Küsten Batterie 50./977 Reksteren - Süd ) var et tysk kystfort opprettet på Reksteren, Tysnes kommune, Hordaland i mai 1941 og utrustet med 4 stk 10 cm K17/04 kanoner.